open-index/open-wikipedia-markdown huggingface dataset:
পুঠিয়া রাজবাড়ি

alt=|থাম্ব|311x311পিক্সেল|পুঠিয়া রাজবাড়ী এর সম্মুখ অংশ
থাম্ব|পুঠিয়া রাজবাড়ি তৎসংলগ্ন আহ্নিক মন্দির
**পুঠিয়া রাজবাড়ী** বা **পাঁচআনি জমিদারবাড়ী** হচ্ছে মহারানী হেমন্তকুমারী দেবীর বাসভবন। বাংলার প্রত্নতাত্ত্বিক ঐতিহ্যের মধ্যে রাজশাহীর পুঠিয়া রাজবাড়ী অন্যতম। ১৮৯৫ সালে মহারানী হেমন্তকুমারী দেবী আকর্ষনীয় ইন্দো ইউরোপীয় স্থাপত্যরীতিতে আয়তাকার দ্বিতল বর্তমান রাজবাড়ীটি নির্মাণ করেন।

## অবস্থান
রাজশাহী জেলা সদর হতে ৩২ কি.মি. উত্তর- পূর্বে নাটোর মহাসড়ক অভিমুখে বাঘা-পুঠিয়া জেলা সড়কের পাশে অবস্থিত। বাসে করে দেশের যে কোন স্থান হতে পুঠিয়া আসা যায় এবং ট্রেনে করে নাটোর অথবা রাজশাহী নেমেও সড়কপথে সহজে আসা যায়।
থাম্ব|পুঠিয়া রাজবাড়ীর পিছনের অংশ

## ইতিহাস

thumbnail|
সপ্তদশ শতকে মোগল আমলে তৎকালীন বাংলার বিভিন্ন রাজ্যের মধ্যে পুঠিয়া জমিদারি ছিল প্রাচীনতম। কথিত যে জনৈক নীলাম্বর মোগল সম্রাট জাহাঙ্গীরের (১৬০৫—২৭ খ্রি.) কাছ থেকে ‘রাজা’ উপাধি লাভ করার পর সেটি পুঠিয়া রাজবাড়ীরূপে পরিচিতি লাভ করে। ১৭৪৪ সালে জমিদারি ভাগ হয়। সেই ভাগাভাগিতে জমিদারের বড় ছেলে পান সম্পত্তির সাড়ে পাঁচ আনা এবং অন্য তিন ছেলে পান সাড়ে তিন আনা। ১৯৫০ সাল পর্যন্ত জমিদারি প্রথা ছিল। প্রথা বিলুপ্ত হলে পুঠিয়া রাজবাড়ীর জমিদারিও বিলুপ্ত হয়। কিন্তু জমিদারি বিলুপ্ত হলেও সে আমলে নির্মিত তাদের প্রাসাদ, মন্দির ও অন্যান্য স্থাপনা ঠিকই এখনো টিকে রয়েছে। এ প্রাসাদটি ১৮৯৫ সালে মহারানী হেমন্ত কুমারী দেবী তার শাশুড়ি মহারানী শরৎ সুন্দরী দেবীর সম্মানে নির্মাণ করান।

## অবকাঠামো
ভবনের সম্মুখ ভাগের স্তম্ভ, অলংকরন, কাঠের কাজ, কক্ষের দেয়ালে ও দরজার উপর ফুল ও লতাপাতার চিত্রকর্ম চমৎকার নির্মাণ শৈলীর পরিচয় বহন করে। রাজবাড়ীর ছাদ সমতল, ছাদে লোহার বীম, কাঠের বর্গা এবং টালি ব্যবহৃত হয়েছে। নিরাপত্তার জন্য রাজবাড়ির চারপাশে পরিখা খনন করা হয়েছিল।

পুঠিয়া রাজবাড়ীর আশে পাশে ছয়টি রাজদিঘী আছে। প্রত্যেকটা দিঘীর আয়তন ছয় একর করে। মন্দিরও আছে ছয়টি। সবচেয়ে বড় শিব মন্দির। এ ছাড়া আছে রাধাগোবিন্দ মন্দির, গোপাল মন্দির, গোবিন্দ মন্দির, দোলমঞ্চ ইত্যাদি। প্রতিটি মন্দিরের দেয়ালেই অপূর্ব সব পোড়ামাটির ফলকের কারুকাজ। জোড়বাংলা মন্দির, বাংলো মন্দির, পঞ্চরত্ন অর্থাৎ চূড়াবিশিষ্ট মন্দির অর্থাৎ বাংলার বিভিন্ন গড়নরীতির মন্দিরগুলোর প্রতিটিই আকর্ষণীয়। এ ছাড়া রানির স্নানের ঘাট, অন্দর মহল মিলিয়ে বিশাল রাজবাড়ী প্রাঙ্গণ।

পুঠিয়া রাজবাড়ির চারিদিক পরিখা দ্বারা পরিবেষ্টিত। শত্রুরা যাতে সহজে রাজবাড়িতে প্রবেশ করতে না পারে সে কারণে অথবা পূর্বে রাজবাড়ি এলাকা নিন্মাঞ্চল থাকায় মাটি কেটে স্থানটি উঁচু করতে গিয়ে এই পরিখাগুলোর সৃষ্টি হয়েছে।

## আরও দেখুন
* বাংলাদেশের প্রত্নতাত্ত্বিক স্থানের তালিকা
* পুঠিয়া উপজেলা
* পুঠিয়া মন্দির চত্বর

## তথ্যসূত্র

বিষয়শ্রেণী:১৮৯৫-এ প্রতিষ্ঠিত
বিষয়শ্রেণী:রাজশাহী জেলার প্রত্নতাত্ত্বিক স্থাপনা
বিষয়শ্রেণী:মোগল স্থাপত্য
বিষয়শ্রেণী:পুঠিয়া উপজেলা
বিষয়শ্রেণী:বাংলাদেশের প্রাসাদ
বিষয়শ্রেণী:রাজশাহী জেলার দর্শনীয় স্থান
বিষয়শ্রেণী:ঐতিহাসিক স্থান
বিষয়শ্রেণী:বাংলাদেশের স্থাপত্য
বিষয়শ্রেণী:রাজশাহী জেলা
বিষয়শ্রেণী:বাংলাদেশের প্রত্নতাত্ত্বিক জাদুঘর
ভুবনেশ্বর নদ

**ভুবনেশ্বর নদ** বা **ভুবনেশ্বর নদী**  বাংলাদেশের দক্ষিণ-পশ্চিমাঞ্চলের ফরিদপুর জেলার একটি নদ।  নদটির দৈর্ঘ্য ২৭ কিলোমিটার, গড় প্রস্থ ৪০ মিটার এবং নদটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ভুবনেশ্বর নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৬৭।

## প্রবাহ
ভুবনেশ্বর নদীটি ফরিদপুর জেলার সদরপুর উপজেলার আকোটের চর ইউনিয়ন এলাকায় প্রবহমান পদ্মা নদী হতে উৎপত্তি লাভ করেছে। অতঃপর এই নদ ফরিদপুর জেলার নগরকান্দা উপজেলার কাইচাইল ইউনিয়ন পর্যন্ত প্রবাহিত হয়ে কুমার নদীতে নিপতিত হয়েছে। নদে সারাবছর পানিপ্রবাহ থাকে না এবং শুকনো মৌসুমে নদীটি অনেকটা শুকিয়ে যায়। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ নদটি জোয়ার ভাটার প্রভাবে প্রভাবিত।

## বর্তমান অবস্থা
বর্তমানে চরভদ্রাসন উপজেলা সদরে বাজারসংলগ্ন ভুবনেশ্বর নদের বিভিন্ন স্থান দখল করে সড়ক ও দোকানপাট নির্মাণ করা হচ্ছে। এর আগে চরভদ্রাসন জামে মসজিদসংলগ্ন ধানহাটা থেকে উত্তরে আলী খানের টিনের দোকানের পাশ দিয়ে নদ ভরাট করে সড়ক নির্মাণ করা হয়েছে।

## আরও দেখুন
* বাংলাদেশের নদীর তালিকা

## তথ্যসূত্র

 

বিষয়শ্রেণী:ফরিদপুর জেলার নদী
বিষয়শ্রেণী:নগরকান্দা উপজেলা
বিষয়শ্রেণী:সদরপুর উপজেলা
বিষয়শ্রেণী:ভাঙ্গা উপজেলা
বিষয়শ্রেণী:চরভদ্রাসন উপজেলা
গোপালপুর বন্দর

**গোপালপুর বন্দর** হল ভারতের পূর্ব উপকূলের রাজ্য ওড়িশার একটি ছোট সমুদ্র বন্দর। বন্দরটি বঙ্গোপসাগরের তীরে গড়ে উঠেছে। এই বন্দরের দ্বার ওড়িশার সমুদ্র বাণিজ্য যেমন বাড়বে, তেমন শিল্প ও কর্মসংস্থান হবে।

## পোতাশ্রয়
বন্দটির পোতাশ্রয়টি প্রাকৃতিক এবং এর গভীরতা ১৮.৫ মিটার।এই বন্দরে ১২০,০০০ ডিডব্লিউটি (DWT) কার্গ জাহাজ ও চলাচলের উপযোগি।এই বন্দরে রয়েছে ৫ টি জেটি বা বার্থ।

## যোগাযোগ
বন্দরটি কলকাতা-চেন্নাই রেলপথ ও মহাসড়কের সঙ্গে যুক্ত। ৫নং মহাসড়ক থেকে এই বন্দর ৬ কিমি দীর্ঘ ২১৭ নং মহাসড়ক দ্বারা যুক্ত। বন্দরটি পারাদ্বীপ থেকে ১৬০ কিমি এবং বিশাখাপত্তনম থেকে ২৬০ কিমি দূরে অবস্থিত।

## পশ্চাত ভূমি
বন্দরটির পশ্চাত ভূমি যতেষ্ট উন্নত। ওড়িশা, ঝাড়খণ্ড, ছত্তীসগঢ় রাজ্য হল এই বন্দরের পশ্চাত ভূমি।

## তথ্যসূত্র

*port ready to restart operation. Business Standard -৩১ অক্টোবর ২০১৫

বিষয়শ্রেণী:ভারতের বন্দর
বিষয়শ্রেণী:ওড়িশার বন্দর
শরফুদ্দিন আহমেদ ঝন্টু

**সরফুদ্দিন আহমেদ ঝন্টু** (১৯৫২ - ২৫ ফেব্রুয়ারি ২০১৮) তিনি বাংলাদেশ আওয়ামীলীগের রাজনীতিবিদ এবং রংপুর-১ আসনের প্রতিনিধিত্বকারী সাবেক জাতীয় সংসদ সদস্য ছিলেন।  তিনি ২০১২-২০১৭ চলাকালীন রংপুর সিটি কর্পোরেশনের প্রথম মেয়র হিসাবেও দায়িত্ব পালন করেছিলেন। 

## জন্ম ও শিক্ষাজীবন
সরফুদ্দিন আহমেদ ঝন্টু তিনি ১৯৫২ সালের ৭ জুলাই রংপুরের ইজ্ঞিনিয়ার পাড়ায় মুসলিম পরিবারে জন্ম গ্রহণ করেন। পিতা- মৃত: মহিউদ্দীন আহমেদ, মাতা-মৃত জোবেদা খাতুন। ১৯৬৭ সালে রংপুর জিলা স্কুল থেকে দুটি
বিষয়ে উপর স্টার মার্ক নিয়ে মেট্রিক প্রথম বিভাগে উত্তীর্ণ হন এবং প্রথম বিভাগে এইচ এস সি পাশ করেন ও রংপুর সরকারী কলেজ থেকে বি কম পাশ করেন।

## রাজনৈতিক জীবন
সরফুদ্দিন আহমেদ ঝন্টু, রংপুর সিটি কর্পোরেশনের (দশম সিটি কর্পোরেশন) প্রথম নির্বাচিত মেয়র। সরফুদ্দিন আহমেদ ঝন্টু '৮০ দশকের শুরু থেকে রাজনীতিতে জড়িত। তার দীর্ঘ রাজনীতি জীবনে তিনি ধীরে ধীরে মাঠ পর্যায় থেকে ১৯৮৭ সালে প্রথম উপজেলা নির্বাচনে অংশগ্রহণ করে প্রথম উপজেলা চেয়ারম্যান নির্বাচিত হন এবং ১৯৮৭ সাল থেকে ১৯৯১ সাল পর্যন্ত দায়িত্ব পালন করেন। এরপর ১৯৯২ সাল থেকে ১৯৯৮ সাল পর্যন্ত রংপুর পৌরসভা চেয়ারম্যান নির্বাচিত হন। ১৯৯৬ সালে জাতীয় নির্বাচনে অংশ গ্রহণ করেন এবং সংসদ সদস্য নির্বাচিত হন।  ২০১২ সালের শেষের দিকে রংপুর সিটি কর্পোরেশর প্রথম নির্বাচনে অংশ গ্রহণ করেন এবং যথাক্রমে দেশের এই দশম সিটি কর্পোরেশনের প্রথম মেয়র নির্বাচিত হন।

## মুক্তি বাহিনী
সরফুদ্দিন আহমেদ ঝন্টু ১৯৭১ সালে বাংলাদেশের স্বাধীনতা যুদ্ধে অংশগ্রহণ করেন।

## মৃত্যু
ঝন্টু ২৫ ফেব্রুয়ারি ২০১৮ তারিখে ঢাকা, বাংলাদেশের ল্যাবএইড হাসপাতালে মারা যান। 

## তথ্যসূত্র

বিষয়শ্রেণী:১৯৫২-এ জন্ম
বিষয়শ্রেণী:রংপুর জেলার রাজনীতিবিদ
বিষয়শ্রেণী:রংপুর জিলা স্কুলের প্রাক্তন শিক্ষার্থী
বিষয়শ্রেণী:রংপুর সিটি কর্পোরেশনের মেয়র
বিষয়শ্রেণী:২০১৮-এ মৃত্যু
বিষয়শ্রেণী:রংপুর জেলার ব্যক্তি
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:সপ্তম জাতীয় সংসদ সদস্য
তালহা ইবনে তাহির

**তালহা ইবনে তাহির** (طلحة بن طاهر) (মৃত্যু ৮২৮) ছিলেন খোরাসানের তাহিরি গভর্নর। ৮২২ থেকে শুরু করে তার মৃত্যুর আগ পর্যন্ত তিনি গভর্নর ছিলেন।

৮২২ সালে খোরাসানের গভর্নর তাহির ইবনে হুসাইন মারা যান। এরপর তালহা গভর্নর হন।

তালহার শাসনকাল সিস্তানের স্থানীয় খারিজিদের বিরুদ্ধে অভিযানের জন্য বেশি পরিচিত। ৮২৮ সাল পর্যন্ত এই দুপক্ষের মধ্যে লড়াই চলেছে। এই বছর তালহা এবং খারিজিদের নেতা হামজা উভয়ে মারা যান। তালহার পর তার ভাই আবদুল্লাহ ইবনে তাহির গভর্নর হন।

## তথ্যসূত্র

* 

বিষয়শ্রেণী:৮২৮-এ মৃত্যু
বিষয়শ্রেণী:খোরাসানের তাহিরি গভর্নর
বিষয়শ্রেণী:৯ম শতাব্দীতে এশিয়ার শাসক
বিষয়শ্রেণী:নিশাপুরের আমির
বিষয়শ্রেণী:জন্মের সাল অজানা
বিষয়শ্রেণী:৯ম শতাব্দীর ইরানি ব্যক্তি
বিষয়শ্রেণী:৯ম শতাব্দীর গভর্নর
গুল্ম

থাম্ব|250px|গুল্ম জাতীয় উদ্ভিদ
থাম্ব|250px|শেরিংহাম পার্কে রোডোডেন্ড্রন গুল্ম

**গুল্ম** (Shrub) আকারে ছোট, স্থায়ী কান্ডবিশিষ্ট দীর্ঘজীবী এবং গোড়ায় বা মাটির কাছ থেকে শাখায়িত গাছ। প্রাকৃতিক বন বা বসতি অঞ্চলের জমিতে গুল্মই ভূমির প্রধান আচ্ছাদন। এগুলির অধিকাংশই অত্যন্ত সহিষ্ণু ও সব ধরনের মাটিতে জন্মে। অনেকগুলি গুল্ম গুরুত্বপূর্ণ ফল ও ফুল যোগায়। বৃক্ষের সাথে এর প্রধান পার্থক্য হল এর একাধিক কাণ্ড হয়ে থাকে এবং বৃক্ষের চেয়ে উচ্চতায় ছোট হয়ে থাকে। এর উচ্চতা ৬-১০ মিটারের (২০-৩৩ ফুট) কম হয়ে থাকে। ছোট গুল্মগুলো ২ মিটার (৬.৬ ফুট) লম্বা হয়ে থাকে, যা উপগুল্ম নামেও পরিচিত।

## সংজ্ঞা
গুল্ম স্থায়ী কান্ডবিশিষ্ট উদ্ভিদ।বৃক্ষের সাথে এর প্রধান পার্থক্য হল এর একাধিক কাণ্ড ও কম উচ্চতা।

### উচ্চতা
কিছু সংজ্ঞায় এর উচ্চতা ৬ ফুটের চেয়ে কম এবং কিছু সংজ্ঞায় ১০ ফুটের চেয়ে কম বলা হয়ে থাকে।

### কাণ্ড
বেশিরভাগ সংজ্ঞায় গুল্মকে মূল কাণ্ড ব্যতীত একাধিক কাণ্ড বিশিষ্ট বলে উল্লেখ করা হয়।

## চিত্রশালা

File:Scrub brush vegetation in south TX IMG 6069.JPG
File:Schlehenbusch.jpg
File:Hortensie, blau.jpg
File:Zaubernuss.jpg
File:Senecio angulatus by the coast.jpg


## তথ্যসূত্র

বিষয়শ্রেণী:গুল্ম
বিষয়শ্রেণী:উদ্ভিদ
বিষয়শ্রেণী:উদ্ভিদ অঙ্গসংস্থানবিদ্যা
বিষয়শ্রেণী:উদ্ভিদের জীবন-রূপ
বিষয়শ্রেণী:উদ্ভিদের তালিকা
আলমগীর কুমকুম

**আলমগীর কুমকুম** একজন প্রখ্যাত বাংলাদেশী চলচ্চিত্রকার, প্রযোজক, এবং পরিচালক। 

## কর্মজীবন
আলমগীর কুমকুম ১৯৬৮ সালে তার মামা পরিচালক ইআর খানের সহকারী হিসেবে চলচ্চিত্রে প্রবেশ করেন। সহকারী পরিচালক হিসেবে তার প্রথম চলচ্চিত্র *চেনা অচেনা*। এরপর তিনি *রূপবানের রূপকথা* এবং *মধুবালা* চলচ্চিত্রে সহকারী পরিচালক হিসেবে কাজ করেন। ১৯৬৯ সালে আলমগীর কুমকুম চলচ্চিত্র পরিচালক হিসেবে আত্মপ্রকাশ করেন। তার নির্মিত চলচ্চিত্রসমূহের মধ্যে স্মৃতিটুক থাক, আমার জন্মভূমি, গুন্ডা, মায়ের দোয়া অন্যতম। তিনি চিত্রনায়ক আলমগীরকে নায়ক হিসেবে চলচ্চিত্রে নিয়ে আসেন। আলমগীর কুমকুম নির্মিত সর্বশেষ ছায়াছবি *জীবন চাবি*।

## রাজনৈতিক জীবন
আলমগীর কুমকুম ছাত্রজীবন থেকে রাজনীতির সাথে সম্পৃক্ত। বঙ্গবন্ধুর আদর্শে ছাত্রলীগের সঙ্গে যুক্ত ছিলেন। ১৯৬৬ সালের ছয় দফা আন্দোলন এবং ঊনসত্তরের গণ-অভ্যুত্থানে গুরুত্বপূর্ণ ভূমিকা পালন করেন। তিনি বঙ্গবন্ধু সাংস্কৃতিক জোটেরও প্রতিষ্ঠাতা সভাপতি এবং দীর্ঘদিন এ দায়িত্ব পালন করেছেন। তিনি আওয়ামী লীগের কেন্দ্রীয় কমিটির সাবেক সাংস্কৃতিক সম্পাদকের দায়িত্বও পালন করেছিলেন। চলচ্চিত্র নির্মাণের পাশাপাশি তিনি পাকিস্তান আমল থেকে তিনি বিভিন্ন সাংস্কৃতিক আন্দোলনেও ভূমিকা রাখেন।

## চলচ্চিত্র তালিকা

* স্মৃতিটুকু থাক
* আমার জন্মভূমি
* গুন্ডা
* মমতা
* আগুনের আলো
* কাপুরুষ
* সোনার চেয়ে দামি
* রাজবন্দি
* ভালোবাসা
* রাজার রাজা
* কাবিন
* শমসের
* রকি
* মায়ের দোয়া
* অমর সঙ্গী
* জীবন চাবি

## মৃত্যু
তিনি দীর্ঘ দিন ডায়াবেটিস ও কিডনির সমস্যায় ভুগে ২০১২ সালের ২৭ ফেব্রুয়ারি মৃত্যুবরণ করেন। রামপুরা ওয়াপদা রোড জামে মসজিদে প্রথম নামাজে জানাজা, বাংলাদেশ টেলিভিশনে দ্বিতীয় নামাজে জানাজা, এফডিসিতে তৃতীয় নামাজে জানাজা এবং সর্বশেষ আওয়ামী লীগের গুলশানস্থ পার্টি অফিসে চতুর্থ নামাজে জানাজা শেষে তাকে বনানী কবরস্থানে তাকে দাফন করা হয়।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৪২-এ জন্ম
বিষয়শ্রেণী:২০১২-এ মৃত্যু
বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:বাংলাদেশী চলচ্চিত্র প্রযোজক
বিষয়শ্রেণী:ঢাকার ব্যক্তি
জজ ব্যারিস্টার পুলিশ কমিশনার

***জজ ব্যারিস্টার পুলিশ কমিশনার*** ২০১৩ সালে বাংলাদেশী বাংলা ভাষায় নির্মিত চলচ্চিত্র। ছায়াছবিটি পরিচালনা করেছেন এফ আই মানিক। দেলোয়ার জাহান ঝন্টুর কাহিনী অনুসারে সংলাপ লিখেছেন মোহাম্মদ রফিকউজ্জামান। এতে প্রধান চরিত্রে অভিনয় করেছেন শাকিব খান, পূর্ণিমা, রাজ্জাক, সোহেল রানা, আলমগীর। এই চলচ্চিত্রের মাধ্যমে ৩৫ বছর পরে আবার একত্রিত হলেন তিন গুনী শিল্পী রাজ্জাক, সোহেল রানা, ও আলমগীর। তারা এর আগে ১৯৭৮ সালে দিলীপ বিশ্বাস পরিচালিত 'জিঞ্জির' সিনেমায় প্রথম একসঙ্গে অভিনয় করেন।

## কাহিনী সংক্ষেপ
এটি তিন বন্ধুর গল্প। বন্ধুদের একজন জজ, একজন ব্যারিস্টার, অন্যজন পুলিশ অফিসার থেকে পদোন্নতি নিয়ে পুলিশ কমিশনার। এই তিন বন্ধুর কাজকর্মই অপরাধ ও অপরাধীদের সাথে সংশ্লিষ্ট। অন্যায়-অনৈতিকতার সাথে যুদ্ধ করতে হয় সর্বক্ষন ভিন্ন ভিন্ন পেশার এই তিন বন্ধুকে।

## কুশীলব
* শাকিব খান - ভিক্টর
* পূর্ণিমা - লিলি
* রাজ্জাক - জজ
* সোহেল রানা - ব্যারিস্টার
* আলমগীর - পুলিশ কমিশনার
* সাদেক বাচ্চু
* মিশা সওদাগর
* আহমেদ শরীফ
* প্রবীর মিত্র
* শিবা শানু 
* সুচরিতা
* শান্তা ইসলাম
* রেহানা জলি
* আমির সিরাজী
* আদিল
* রতন খান
* জ্যাকী আলমগীর
* সোহেল রশিদ
* দেলোয়ার
* শওকত
* রাজু সরকার

## নির্মাণ নেপথ্য
জর্জ ব্যারিস্টার পুলিশ কমিশনার ছায়াছবিটির মহরত ও শুটিং শুরু হয়েছিল ২০০৭ সালের ২২ অক্টোবর এফসিডির ২নং ফ্লোরে। দেশের অস্থিতিশীল পরিস্থিতির জন্য বারবার ছবির মুক্তির তারিখ নিয়ে বিভিন্ন জটিলতা দেখা দেয়। অবশেষে ২০১৩ সালের ১০ মে ৬০ টি প্রক্ষাগৃহে ছায়াছবিটি মুক্তি দেয়া হয়।
## সঙ্গীত
চলচ্চিত্রটির সঙ্গীত পরিচালনা করেছেন আলাউদ্দিন আলী। গান লিখেছেন গাজী মাজহারুল আনোয়ার, মুনশী ওয়াদুদ ও কবির বকুল। কণ্ঠ দিয়েছেন সাবিনা ইয়াসমিন, এন্ড্রু কিশোর, কনক চাঁপা, এসআই টুটুল, বিপ্লব ও মনির খান।
### গানের তালিকা
* কে তুমি 
* ওরে চোখ

## তথ্যসূত্র

## বহিঃসংযোগ
* 

বিষয়শ্রেণী:২০১৩-এর চলচ্চিত্র
বিষয়শ্রেণী:২০১০-এর দশকের মারপিটধর্মী চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী মারপিটধর্মী চলচ্চিত্র
বিষয়শ্রেণী:এফ আই মানিক পরিচালিত চলচ্চিত্র
বিষয়শ্রেণী:আলাউদ্দিন আলী সুরারোপিত চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলাদেশী অপরাধমূলক নাট্য চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলাদেশ পুলিশের কাল্পনিক চিত্রায়ণ
ভৈরব নদী (বাগেরহাট)

**ভৈরব নদী** বাংলাদেশের দক্ষিণ-পশ্চিমাঞ্চলের খুলনা ও বাগেরহাট জেলার একটি নদী। নদীটির দৈর্ঘ্য ৩০ কিলোমিটার, গড় প্রস্থ ৯৫ মিটার। বাংলাদেশ পানি উন্নয়ন বোর্ড বা "পাউবো" কর্তৃক ভৈরব নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৬৯।

## প্রবাহ
ভৈরব নদীটি খুলনা জেলার রূপসা উপজেলার নাইহাতি ইউনিয়ন দিয়ে প্রবহমান আঠারবাঁকি নদী থেকে উৎপত্তি লাভ করেছে। অতঃপর নদীটি বাগেরহাট জেলার ফকিরহাট উপজেলার মধ্য দিয়ে পৌরসভা এলাকা পর্যন্ত প্রবাহিত হয়ে  পয়লাহারা নদীতে পতিত হয়েছে।

## আরও দেখুন
* বাংলাদেশের নদীর তালিকা

## তথ্যসূত্র

 

বিষয়শ্রেণী:খুলনা জেলার নদী
বিষয়শ্রেণী:বাগেরহাট জেলার নদী
বিষয়শ্রেণী:রূপসা উপজেলা
বিষয়শ্রেণী:ফকিরহাট উপজেলা
বিষয়শ্রেণী:বাগেরহাট সদর উপজেলা
ভৈরব-কপোতাক্ষ নদ

**ভৈরব-কপোতাক্ষ নদ** বাংলাদেশ-ভারতের একটি আন্তঃসীমান্ত নদী। নদীটি ভারতের মুর্শিদাবাদ জেলা এবং বাংলাদেশের দক্ষিণ-পশ্চিমাঞ্চলের মেহেরপুর ও চুয়াডাঙ্গা জেলার একটি নদী। নদীটির দৈর্ঘ্য ৯৫ কিলোমিটার, গড় প্রস্থ ৪৫ মিটার। বাংলাদেশ পানি উন্নয়ন বোর্ড (পাউবো) কর্তৃক ভৈরব-কপোতাক্ষ নদের প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭০।

## প্রবাহ
ভৈরব-কপোতাক্ষ নদটি মুর্শিদাবাদ জেলার চরকুশবাড়িয়ার কেছে জলঙ্গী নদী থেকে উৎপত্তি লাভ করেছে। অতঃপর নদীটি মেহেরপুর জেলার মেহেরপুর সদর উপজেলার কুতুবপুর ইউনিয়ন দিয়ে বাংলাদেশে প্রবেশ করেছে। পরবর্তী পর্যায়ে এ নদ চুয়াডাঙ্গা জেলার দামুড়হুদা উপজেলার কুড়ালগাছি ইউনিয়ন পর্যন্ত প্রবাহিত হয়ে মাথাভাঙ্গা নদীতে নিপতিত হয়েছে। নদীটি মৌসুমি প্রকৃতির। বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।

## আরও দেখুন
* বাংলাদেশের নদীর তালিকা
* পশ্চিমবঙ্গের নদনদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:পশ্চিমবঙ্গের নদী
বিষয়শ্রেণী:এশিয়ার আন্তর্জাতিক নদী
বিষয়শ্রেণী:মুর্শিদাবাদ জেলার নদী
বিষয়শ্রেণী:মেহেরপুর জেলার নদী
বিষয়শ্রেণী:চুয়াডাঙ্গা জেলার নদী
বিষয়শ্রেণী:মেহেরপুর সদর উপজেলা
বিষয়শ্রেণী:গাংনী উপজেলা
বিষয়শ্রেণী:জীবননগর উপজেলা
ভোলা নদী

**ভোলা নদী**  বাংলাদেশের দক্ষিণ-পশ্চিমাঞ্চলের বাগেরহাট জেলার একটি নদী।  নদীটির দৈর্ঘ্য ৫৯ কিলোমিটার, গড় প্রস্থ ২৭৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ভোলা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭১। এই নদীটির গভীরতা ০.৩ মিটার। নদী
অববাহিকার আয়তন ২৬০ বর্গ কিমি। ডানে সমস্ত তীর জুড়ে সুন্দরবন বেস্টন করে আছে।

## প্রবাহ
ভোলা নদীটি বাগেরহাট জেলার মংলা উপজেলার চাঁদপাই রেঞ্জ ইউনিয়ন এলাকায় প্রবহমান খারমা নদী হতে উৎপত্তি লাভ করেছে। অতঃপর এই নদীর জলধারা বাগেরহাট জেলার শরণখোলা উপজেলার শরণখোলা রেঞ্জ ইউনিয়ন পর্যন্ত প্রবাহিত হয়ে বলেশ্বর নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পাওয়ায় এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।

## আরও দেখুন
* বাংলাদেশের নদীর তালিকা

## তথ্যসূত্র

 

বিষয়শ্রেণী:বাগেরহাট জেলার নদী
বিষয়শ্রেণী:শরণখোলা উপজেলা
বিষয়শ্রেণী:বাগেরহাট সদর উপজেলা
মাইজদী কোর্ট বিল্ডিং দীঘি

**মাইজদী কোর্ট বিল্ডিং দীঘি** (**বড় দীঘি** নামেও পরিচিত) হল নোয়াখালী জেলার প্রাণকেন্দ্রে অবস্থিত একটি ১৬ একরের জলাশয়। ১৯৫০-এর দশকে নোয়াখালী শহর নদী ও সাগরে বিলীনের হাত থেকে রক্ষার জন্য তৈরি এই দিঘীটি বর্তমানে ওই অঞ্চলের একটি মুক্ত জলাধার হিসেবেও ব্যবহৃত হয়।

দীঘিটির চারপাশে গড়ে উঠেছে সরকারি বিভিন্ন স্থাপনা যার মধ্যে উল্লেখযোগ্য হলো, জেলা কালেক্টরেট বিল্ডিং, পুলিশ সুপারের দপ্তর, সিভিল সার্জন দপ্তর, জেলা শিল্পকলা একাডেমি, মেডিকেল এসিসটেন্ট ট্রেনিং স্কুল, জেলা প্রেসক্লাব, জেলা আইনজীবী সমিতি, জেলা জজকোর্ট, কেন্দ্রীয় শহীদ মিনার, মুক্তিযুদ্ধের শহীদদের স্মৃতিস্তম্ভ, মুক্তমঞ্চ, কচি-কাঁচার মেলা ইত্যাদি। প্রতিবছর পহেলা বৈশাখ ছাড়াও এই দীঘির পারে বিভিন্ন মেলার আয়োজন করা হয়।

## আরও দেখুন
* নোয়াখালী জেলা
* গান্ধি আশ্রম
* নোয়াখালী জেলা জামে মসজিদ
* শংকরপাশা শাহী মসজিদ

## তথ্যসূত্র

বিষয়শ্রেণী:নোয়াখালী জেলার দর্শনীয় স্থান
মৎস্যবিদ্যা

thumbnail|জেলেরা মাছ সংগ্রহ করছে
থাম্ব|মৎসচাষ ইন্সটিটিউটে একজন মহিলা স্যালমন মাছকে খাদ্য দিচ্ছেন।
**মৎস্যবিদ্যা  বা ফিশারিজ** হলো জীববিজ্ঞানের অন্যতম একটি শাখা যেখানে মাছ নিয়ে অধ্যয়ন করা হয়। মৎস্যবিদ্যায় মূলত মাছের জীবতত্ত্ব অর্থাৎ উৎপত্তি, বিবর্তন, শ্রেণিবিন্যাস, অঙ্গসংস্থানবিদ্যা, শারীরতত্ত্ব, বাস্তুতন্ত্র, কোষতত্ত্ব, কলাতত্ত্ব, জেনেটিক্স ইত্যাদি নিয়ে বিজ্ঞান ভিত্তিক পাঠ ও গবেষণা করা হয়। বিশ্বব্যাপী প্রায় ৫০০ মিলিয়ন মানুষ অর্থনৈতিক ভাবে মৎস্যের উপর নির্ভরশীল।  ২০১৬ সালে ১৭১ মিলিয়ন টন মাছ উৎপাদিত হয়েছিল, কিন্তু অতিরিক্ত মাছ ধরা একটি ক্রমবর্ধমান সমস্যা - যা কিছু জন সংখ্যায় হ্রাসের কারণ।

## সংজ্ঞা
এফএও এর মতে একটি মৎস্য একটি ক্রিয়া কলাপ যা মাছ আহরণের দিকে পরিচালিত করে। এতে বন্য মাছ ধরা বা জলজ চাষের মাধ্যমে মাছ উঠানো জড়িত হতে পারে।"  এটি সাধারণত "জড়িত মানুষ, প্রজাতি বা মাছের ধরন, জলের এলাকা বা সমুদ্রতল, মাছ ধরার পদ্ধতি, নৌকার শ্রেণী, ক্রিয়াকলাপের উদ্দেশ্য বা পূর্বের বৈশিষ্ট্যগুলির সংমিশ্রণ" এর পরিপ্রেক্ষিতে সংজ্ঞায়িত করা হয়।

সংজ্ঞায় প্রায়শই একটি অঞ্চলে স্তন্যপায়ী এবং মাছ ধরার সংমিশ্রণ অন্তর্ভুক্ত থাকে, একই ধরনের গিয়ারের সাথে একই প্রজাতির জন্য পরবর্তী মাছ ধরা।  কিছু সরকারি এবং বেসরকারী সংস্থা, বিশেষ করে যারা বিনোদনমূলক মাছ ধরার দিকে মনোনিবেশ করছে তাদের সংজ্ঞায় কেবল জেলেরা নয়, মাছ এবং আবাসস্থল যার উপর মাছ নির্ভর করে।

## আরো দেখুন
* কীটতত্ত্ব
* জিনতত্ত্ব
* ছত্রাকবিজ্ঞান
* স্নায়ুবিজ্ঞান
* মাৎস্যবিদ্যা

## তথ্যসূত্র

## বহিঃসংযোগ

বিষয়শ্রেণী:জীববিজ্ঞান
বিষয়শ্রেণী:প্রাণিবিজ্ঞান
মাৎস্যবিদ্যা

thumbnail|মাৎস্য গবেষণায় ব্যবহৃত জাহাজ ডানা
**মাৎস্যবিদ্যা** একটি বহুমুখি বিজ্ঞান যেখানে হ্রদবিজ্ঞান, সমুদ্রবিজ্ঞান, স্বাদুপানির জীববিদ্যা, সামুদ্রিক জীববিজ্ঞান, সংরক্ষণ, পরিবেশ, জনসংখ্যা গতিবিদ্যা, অর্থনীতি ও ব্যবস্থাপনা নিয়মানুবর্তিতা স্বপক্ষে একটি সার্বিক ছবি প্রদান করার প্রচেষ্টা করা হয়। প্রাণিবিজ্ঞানের যে শাখায় অর্থনৈতিকভাবে গুরুত্বপূর্ণ জলজ এবং অর্ধ-জলজ সকলকে জীবকে মাৎস্য বলে। এর মধ্যে মাছ ছাড়াও অন্যান্য ক্রাষ্টেশিয়ান পতঙ্গ (চিংড়ি), মলাস্কান গুরুত্বপূর্ণ।

## আরো দেখুন
* কীটতত্ত্ব
* জিনতত্ত্ব
* ছত্রাকবিজ্ঞান
* স্নায়ুবিজ্ঞান
* মৎস্যবিদ্যা

## তথ্যসূত্র

বিষয়শ্রেণী:জীববিজ্ঞান
বিষয়শ্রেণী:প্রাণিবিজ্ঞান
আরিন ভাষা

**আরিন** একটি ইয়েনিসীয় ভাষা ছিল, যেটি রাশিয়ার ইয়েনিসেই নদীর অববাহিকায় ইয়েনিসিস্ক ও ক্রাসনোইয়ারস্ক অঞ্চলের অধিবাসীদের মধ্যে ব্যবহৃত হত। এটিকে দক্ষিণা ইয়েনিসীয় ভাষা হিসেবে অন্তর্ভুক্ত করা হয়, যার অন্যান্য সদস্য আসান ও কোৎ ভাষা।

আরিন ভাষাভাষীরা নিজেদেরকে *আর* বা *আরা* হিসেবে অভিহিত করতো বলে মনে করা হয়। অষ্টাদশ শতাব্দীর দিকে এ ভাষাটি বিলুপ্ত হয়ে যায়। 

## তথ্যসূত্র

## বহিঃসংযোগ
* Arin basic lexicon at the Global Lexicostatistical Database

বিষয়শ্রেণী:এশিয়ার বিলুপ্ত ভাষা
দোলনা (চলচ্চিত্র)

**দোলনা** ১৯৯০ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। চলচ্চিত্রটি পরিচালনা করেছেন শিবলি সাদিক। এতে শ্রেষ্ঠাংশে অভিনয় করেছেন আলমগীর, রোজিনা, খলিলউল্লাহ খান, রোজী আফসারি, এটিএম শামসুজ্জামান প্রমুখ।

## কাহিনী সংক্ষেপ
শিল্পপতি ইসহাক আহমেদ ও ফ্লুরা দম্পতি আদুরে একমাত্র কন্যা দোলা বন্ধুদের সাথে নেপালে বেড়াতে যান । নেপালে গিয়ে পরিচয় হয় বাংলাদেশী যুবক গাইড সাগরের সাথে । পরিচয় থেকে ভালোবাসা, প্রেম ও বিয়ে খুব দ্রুতই ঘটে যায় বাবার অমতে। দেশে আসার পর ইসহাক আহমেদের ইচ্ছেয় সাগর দোলাকে নিয়ে ইসহাক আহমেদের বাড়িতে থাকতে রাজী হলেও নানা ঘটনায় অপমান অপদস্থ নয়া মেনে নিতে পারায় আত্মমর্যাদাশীল ও ব্যক্তিত্ববান যুবক সাগর দোলাকে নিয়ে নিজের বাড়িতে উঠেন। দোলাও নিম্নমধ্যবিত্ত পরিবারে নিজেকে খুব সহজে মানিয়ে নেন। তারপরেও কিছু কিছু ঘটনায় দুজনের দ্বন্দ্ব শুরু হয় , শিল্পপতি বাবার উপহার ও সহযোগিতাকে আদুরে কন্যা খারাপ চোখে না দেখলেও সাগর এতে অপমানিত বোধ করেন । এর মধ্যে দুজনের সংসারে এক শিশু কন্যা জন্ম নেয় যার নাম ‘দোলনা’, যাকে নিয়ে পরবর্তী গল্প আবর্তিত হয়।

## শ্রেষ্ঠাংশে
* আলমগীর - সাগর
* রোজিনা - দোলা
* খলিলউল্লাহ খান - ইসহাক আহমেদ
* রোজী আফসারি - ফ্লুরা
* এটিএম শামসুজ্জামান - বান্ধু
* দিলদার - গোলাম গিয়াস
* মায়া হাজারিকা - সাগরের মা
* আখতার হোসেন - আশরাফ
* বেবি জয়া - দোলনা

## সঙ্গীত
চলচ্চিত্রটির সঙ্গীত পরিচালন করেছেন আলম খান। গীত রচনা করেছেন মনিরুজ্জামান মনির এবং কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা।

## পুরস্কার

## তথ্যসূত্র

## বহিঃসংযোগ
* 

বিষয়শ্রেণী:১৯৯০-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:১৯৯০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
মুক্তেশ্বরী টেকা নদী

**মুক্তেশ্বরী টেকা নদী**  বাংলাদেশের দক্ষিণ-পশ্চিমাঞ্চলের যশোর জেলার একটি নদী।  নদীটির দৈর্ঘ্য ৪০ কিলোমিটার, গড় প্রস্থ ৪২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মুক্তেশ্বরী টেকা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭৩।

## প্রবাহ
মুক্তেশ্বরী টেকা নদীটি যশোর জেলার মণিরামপুর উপজেলার কাশিমনগর ইউনিয়ন এলাকার বাদিয়াতলা বিলাঞ্চল হতে উৎপত্তি লাভ করেছে। অতঃপর এই নদীর জলধারা একই জেলার যশোর সদর উপজেলা পেরিয়ে অভয়নগর উপজেলার পায়রা ইউনিয়ন পর্যন্ত প্রবাহিত হয়ে হরি নদীতে নিপতিত হয়েছে। নদীটির বেশ কিছু স্থান এখন পানিশূন্য অবস্থায় থাকে। উজানের তুলনায় ভাটির দিক অধিক প্রশস্ত এবং ভাটিতে পানিপ্রবাহের মাত্রাও উজানের তুলনায় অধিক। নদীটি জোয়ার ভাটার প্রভাবে প্রভাবিত।

## আরও দেখুন
* বাংলাদেশের নদীর তালিকা

## তথ্যসূত্র

বিষয়শ্রেণী:যশোর জেলার নদী
বিষয়শ্রেণী:যশোর সদর উপজেলা
বিষয়শ্রেণী:অভয়নগর উপজেলা
বিষয়শ্রেণী:মণিরামপুর উপজেলা
বিষয়শ্রেণী:বাংলাদেশের নদী
সারিকা প্রসাদ

**সারিকা শিব প্রসাদ** (; জন্ম: ৭ নভেম্বর, ১৯৫৯) ভারতের বিশাখাপত্তনমে জন্মগ্রহণকারী সিঙ্গাপুরের আন্তর্জাতিক ক্রিকেট আম্পায়ার। এ পর্যন্ত দশটি একদিনের আন্তর্জাতিক ও সাতাশটি টুয়েন্টি২০ আন্তর্জাতিকে খেলা পরিচালনা করেছেন তিনি। খেলাগুলো আইসিসি সহযোগী সদস্যভূক্ত দেশের মধ্যে হয়েছে। এছাড়াও, ২০০৯ সালের মহিলাদের ক্রিকেট বিশ্বকাপে তৃতীয় স্থান নির্ধারণী খেলাসহ পাঁচটি খেলায় আইসিসি কর্মকর্তার দায়িত্ব পালন করেন **সারিকা প্রসাদ**।

## পরিসংখ্যান

## তথ্যসূত্র

## আরও দেখুন
* আম্পায়ার
* এনামুল হক
* ২০১৬ এশিয়া কাপ বাছাইপর্ব
* আইসিসি’র সেরা আম্পায়ার তালিকা

## বহিঃসংযোগ
*

বিষয়শ্রেণী:সিঙ্গাপুরী ক্রিকেট আম্পায়ার
বিষয়শ্রেণী:১৯৫৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সিঙ্গাপুরের ওডিআই ক্রিকেট আম্পায়ার
বিষয়শ্রেণী:সিঙ্গাপুরের টি২০আই ক্রিকেট আম্পায়ার
বিষয়শ্রেণী:বিশাখাপত্তনম থেকে আগত ক্রিকেটার
বিষয়শ্রেণী:ভারতীয় ক্রিকেট আম্পায়ার
কাকিনাড়া বন্দর

**কাকিনাড়া বন্দর** ভারতের পূর্ব উপকূলে অন্ধ্রপ্রদেশ রাজ্যের বিশাখাপত্তনাম বন্দর থেকে ১৬০ কিলোমিটার দক্ষিণে বঙ্গোপসাগরের তীরে অবস্থিত। কাকিনাডা আঙ্কোরাগ বন্দর,কাকিনাডা গভীর সমুদ্র বন্দর,কাকিনাডা মৎস বন্দর নিয়ে কাকিনাডা বন্দরটি গঠিত।কাকিনাডা আঙ্করাগ বন্দরটি কম গভীরতার বন্দর এবং বেশি গভীরতার বন্দরটি হল কাকিনাডা গভীর সমুদ্র বন্দর।

কাকিনাড়া গভীর সমুদ্র বন্দরের গভীরতা ১২ মিটার ।এই বন্দরটি ৫০,০০০ ডিডাব্লুটি জাহাজ নিয়ন্ত্রণ করতে পাড়ে। বর্তমানে বন্দরটির পণ্য পরিবহন ক্ষমতা ২০ মিলিয়ন টন।

## ইতিহাস
কাকিনাড়া গভীর জলের বন্দর ৬১০ মিটার দৈর্ঘ্যের জেটি বা ডক ইয়ার্ডের সঙ্গে নভেম্বর ২০১৭ সালে অন্ধ্রপ্রদেশ সরকার কর্তৃক উদ্ঠোদন করা হয়। ১৯৯৯ সালে বন্দরটি বেসরকারীকরণের মাধ্যে বন্দরটি পরিচালিত হয়েছিল। দশ বছর পর গভীর সমুদ্ররের পণ্য পরিবাহনের জন্য মাল্টি-প্রোডাক্ট হ্যান্ডলিং এবং স্ট্যান্ডবাই সুবিধার জন্য ডক ইয়ার্ডকে ২,৫০০ মিটার দৈর্ঘ্যে প্রসারিত করা হয়েছিল।
## প্রবেশ পথ
গভীর সমুদ্র থেকে বন্দরে জাহাজের প্রবেশ পথ ১০ কিমি দীর্ঘ। প্রবেশ পথটি ১৬০ মিটার চওড়া ও ১৪.৫ মিটার গভীর। প্রবেশ পথে ৬ টি চ্যানেল বয়া রয়েছে।
## পোতাশ্রয়
বন্দরের পোতাশ্রয়টি প্রধান জেটি, ওএসভি জেটি ও বহুমুখী বার্থ নিয়ে গঠিত। প্রথান জেটিতে ৬ টি বার্থ রয়েছে। প্রধান জেটি ২৫ মিটার চওড়া। ছয়টি বার্থ সহ প্রধান জেটির দৈর্ঘ্য হল ১,৫১০ মিটার। উচ্চ জোয়াড়ের সময়ে বন্দরের পোতাশ্রয়ের সর্বোচ্চ গভীরতা হল ১৪ মিটার।

## পশ্চাৎভূমি
পূর্ব গোদাবরী, পশ্চিম গোদাবরী, কৃষ্ণা, গুন্টুর এবং সমগ্র তেলেঙ্গানা রাজ্যের জেলাগুলির নিয়ে বন্দরটির পশ্চাৎভূমি গঠিত। এই অঞ্চলের প্রাথমিক কার্গো হল কৃষি পণ্য, খনিজ পদার্থ, কয়লা ও সার রয়েছে।

## পন্য পরিবহন
বন্দরটি ২০১০-২০১১ সলে ১০.৮১ মিলিয়ন টন পণ্য পরিবহন করে এবং ২০১২-২০১৩ সালে ১২ মিলিয়ন টনের বেশি পণ্য পরিবহন করে।
## যোগাযোগ ব্যবস্থা
বন্দরটির পাশেই রয়েছে ২১৬ নং জাতীয় সড়ক। ১৬ নং জাতীয় সড়ক (কলকাতা-চেন্নাই মহাসড়) ৬০ কিমি দূরে অবস্থিত।

কাকিনাড়া বন্দর রেলওয়ে স্টেশন চালু হয়। এই স্টেশন থেকে কলকাতা-চেন্নাই রেলপথ ২০ কিমি দূরে অবস্থিত।

### পাইপলাইন
বন্দরটি অন্ধ্রপ্রদেশের প্রাকৃতিক গ্যাস গ্রিডের সঙ্গে যুক্ত রয়েছে। রিলায়েন্সের ইস্ট ওয়েস্ট পাইপ লাইন বন্দরটিকে গুজরাটের সঙ্গে যুক্ত করেছে। এছাড়া ভোজ্য তেল, পেট্রোলিয়াম পণ্য, এফ আর এম, তরল অ্যামোনিয়া জন্য পাইপলাইন রয়েছে কাকিনাড়া বন্দরে।

## আরও
* ভারতের বন্দর
## তথ্যসূ্ত্র

## বহিঃসংযোগ

বিষয়শ্রেণী:ভারতের বন্দর
অন্তরে অন্তরে

***অন্তরে অন্তরে*** ১৯৯৪ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করছেন শিবলি সাদিক। কাহিনী লিখেছেন ফেরদৌস ও চিত্রনাট্য লিখেছেন শিবলি সাদিক। আশা প্রডাকশনস লিমিটেডের ব্যানারে চলচ্চিত্রটি প্রযোজনা করেছেন মেহবুব হোসেন। এতে মূল চরিত্রে অভিনয় করেছেন সালমান শাহ, মৌসুমী, আনোয়ারা, রাজিব প্রমুখ।

## কাহিনী সংক্ষেপ
রওশন চৌধুরীর ছেলে এক বিদেশী মেয়েকে বিয়ে করে বাড়ি আসলে তিনি তার ছেলেকে ত্যাজ্য করেন এবং তার স্ত্রী ফাতেমা চৌধুরীকে তারা যেন কোনভাবেই এই বাড়িতে না ঢুকতে পারে এমন ওয়াদা করান। ফাতেমা চৌধুরী মৃত্যুশয্যায় তার স্বামীর আদেশ মেনে নেন। রওশন চৌধুরীর মৃত্যুর পর জেলে সম্প্রদায়ের মধ্যে ঝামেলা দেখা দিলে রওশন চৌধুরী মীমাংসা করতে যান। এই সময় মানিক জেলের মেয়ে ঝিনুক তার মাথায় পাথর ছুড়ে মারে। ফাতেমা চৌধুরীর ঝিনুককে ভালো লাগে এবং তাকে তার পালিত নাতি হিসেবে মানিকের কাছ থেকে চেয়ে নেয়। ঝিনুক চৌধুরী বাড়িতে বড়ো হতে থেকে। ইতোমধ্যে বিদেশ ফেরত শান তার দাদীর সাথে দেখা করতে আসে। কিন্তু ফাতেমা চৌধুরী তার স্বামীকে দেওয়া ওয়াদা পালন করার জন্য তাকে বাড়িতে আশ্রয় দিতে অস্বীকৃতি জানায়। পরে শান অসুস্থ হয়ে পরলে তাকে বাড়িতে ডেকে নেয়। ঝিনুকের সেবা শুশ্রূষায় শান ভালো হয়ে উঠে। দাদী শানের বিয়ে তার আরেক নাতনী কান্তার সাথে ঠিক করে। কিন্তু শান ঝিনুককে ভালোবাসে। দাদী তা জানতে পারলে ঝিনুককে বাড়ি থেকে বের করে দেয়। এ নিয়েই কাহিনী আবর্তিত হয়।

## শ্রেষ্ঠাংশে
* সালমান শাহ - শান
* মৌসুমী - ঝিনুক
* আনোয়ারা - ফাতেমা রওশন চৌধুরী, শানের দাদী
* রাজিব - মানিক, ঝিনুকের বাবা
* নাসির খান - জাহেদ চৌধুরী
* শারমিন - ফাতেমা চৌধুরীর মেয়ে
* শশী - কান্তা চৌধুরী, জাহেদ চৌধুরীর মেয়ে
* শওকত আকবর - রওশন চৌধুরী, শানের দাদা
* ফকরুল হাসান বৈরাগী
* দিলদার
* কবির খাঁ - রজব
* জামিলুর রহমান শাখা - ফাতেমা চৌধুরীর ম্যানেজার
* সেতু ইসলাম
* আলী আমজাদ

## সঙ্গীত
অন্তরে অন্তরে ছায়াছবিটির সঙ্গীত পরিচালনা করেছেন আলম খান। গীত রচনা করেছেন মনিরুজ্জামান মনির। গানে কণ্ঠ দিয়েছেন রুনা লায়লা, এন্ড্রু কিশোর, খান আসিফ আগুন, রিজিয়া পারভিন ও খালিদ হাসান মিলু।

### গানের তালিকা

## পুরস্কার

## তথ্যসূত্র

## বহিঃসংযোগ
* 
* 

বিষয়শ্রেণী:১৯৯৪-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:১৯৯০-এর দশকের বাংলা ভাষার চলচ্চিত্র
মোংলা নদী

**মোংলা নদী**  বাংলাদেশের দক্ষিণ-পশ্চিমাঞ্চলের খুলনা ও  বাগেরহাট জেলার একটি নদী।  নদীটির দৈর্ঘ্য ১৫ কিলোমিটার, গড় প্রস্থ ২৪৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মোংলা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭২।

## প্রবাহ
মোংলা নদীটি বাগেরহাট জেলার পশ্চিম দিকের অনেকগুলো খাল বিশেষত কুমারখালি নদী, ফয়লা নদীর জলধারা রামপাল উপজেলার কাছে একত্রিত হয়ে মোংলা নাম ধারণ করেছে।অতপর নদীটি আরো দক্ষিণে অগ্রসর হয়ে বন্দরনগরী মোংলার পাশে পশুর নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। এই নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক প্রথম শ্রেণির নৌপথ হিসেবে স্বীকৃত। নদীটি জোয়ার ভাটার প্রভাবে প্রভাবিত।

## আরও দেখুন
* বাংলাদেশের নদীর তালিকা

## তথ্যসূত্র

 

বিষয়শ্রেণী:খুলনা জেলার নদী
বিষয়শ্রেণী:বাগেরহাট জেলার নদী
বিষয়শ্রেণী:রামপাল উপজেলা
বিষয়শ্রেণী:দাকোপ উপজেলা
বিকল ভাষা

**বিকল ভাষা** হলো কেন্দ্রীয় ফিলিপাইনের ভাষার একটি শাখা, যার মাধ্যমে অধিকাংশ বিকল উপদ্বীপ  লুসোন দ্বীপ এবং  কাটানডানপস, বুরিসদ্বীপ আর মাসবাটে রাজ্যের লোকেরা কথা বলে। সেখানে বিকল ভাষা হল কালক্রমে জন্ম নেয়া ভিসায়ন ভাষা গুলোর অন্যতম আর যাদেরকে একত্রে বিসাকোল ভাষা বলা হয়।

## অভ্যন্তরীণ শ্রেণীবিন্যাস

### এথনোলগ
বিকল ভাষার শ্রণী বিভাগ ভৌগোলিক অবস্থা অনুযায়ী হল নিম্নরুপ:
*উপকূলবর্তী বিকল (উত্তরাঞ্চল)
**ইসারোগ আগটা ভাষা
**মাউন্ট ইরায়া অগটা ভাষা
**কেন্দ্রীয় বিকল ভাষা
***কানামান (প্রমিত উপভাষা)
***নাগা (কথ্যভাষা)
***পারটিডো উপভাষা
***টাবাকো-লেজাজপি-সোরসোগান (টলস) উপভাষা
***ডায়েট উপভাষা
***ভিরাক উপভাষা
**দক্ষিণ কাটানডানেস বিকল ভাষা
*দ্বীপ বিকল ( দক্ষিণ)
**মাউন্ট ইরায়া অগটা ভাষা
**আলবাই বিকল ভাষা
***বুহিনোন ভাষা
***লিবন ভাষা
***পশ্চিম মিরায়া ভাষা
***পূর্ব মিরায়া ভাষা
**রিনকোনাডা বিকল ভাষা
***উচ্চভূমি / সিনাবুকিড উপভাষা
****আগাটা ভারিয়ান্ট
****ইরিগা ভারিয়ান্ট (প্রমিত)
***নিম্নপ্রদেশ / সিনারাও উপভাষা
****বাও ভারিান্ট
****বাটো ভারিান্ট
****বুলা-পিলি-ভারিান্ট
****নাবুয়া-বালাটান ভারিান্ট
*দক্ষিণ কাটানডউসনেস বিকল (পানডান বিকল)

### এমসিফারল্যন্ড (১৯৭৪)
ক্রিটিস এমসিফারল্যান্ডের দেওয়া তথ্যে বিকল ভাষার শ্রেণিবিভাগ নিম্নরুপ।

 

## তথ্যসূত্র

### নোট

### সাধারণ তথ্যসূত্র
* লোবেল, জাসন উইলিয়াম; ট্রয়া, উইলমের জসেপ সিনিয়র এবং কারপিও, জসে মারিয়া জ. ২০০০. *একটি সাটারামন টাটারোমন / বিকল ভাষার উপর পড়াশোনা*। নাগানগরী, ফিলিপাইনস: লোবেল ও ট্রিরা পার্টনারশিপ, কো.: পবিত্র জপমালার ক্ষুদ্র আসর।

## বহিঃসংযোগ


বিষয়শ্রেণী:ফিলিপাইনের ভাষা
বিষয়শ্রেণী:বিকোলানো
বিষয়শ্রেণী:অসম্পূর্ণ
শ্রেষ্ঠ চিত্রনাট্যকার বিভাগে জাতীয় চলচ্চিত্র পুরস্কার (বাংলাদেশ)

**শ্রেষ্ঠ চিত্রনাট্যকারের জন্য জাতীয় চলচ্চিত্র পুরস্কার** বাংলাদেশের চিত্রনাট্যকারদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৬ সাল থেকে দেওয়া হয়।

## বিজয়ী চলচ্চিত্র
### ১৯৭০-এর দশক

### ১৯৮০-এর দশক

### ১৯৯০-এর দশক

### ২০০০-এর দশক

### ২০১০-এর দশক

## আরও দেখুন
* বাংলাদেশ জাতীয় চলচ্চিত্র পুরস্কার শ্রেষ্ঠ পরিচালক
* বাংলাদেশ জাতীয় চলচ্চিত্র পুরস্কার শ্রেষ্ঠ কাহিনীকার
* বাংলাদেশ জাতীয় চলচ্চিত্র পুরস্কার শ্রেষ্ঠ সংলাপ রচয়িতা

## তথ্যসূত্র

## বহিঃসংযোগ

বিষয়শ্রেণী:জাতীয় চলচ্চিত্র পুরস্কার (বাংলাদেশ)
বিষয়শ্রেণী:সেরা চিত্রনাট্যকার বিভাগে চলচ্চিত্র পুরস্কার
বিষয়শ্রেণী:প্রতি বৎসর হালনাগাদ করা দরকার এমন নিবন্ধ
বিষয়শ্রেণী:১৯৭৭-এ প্রবর্তিত পুরস্কার
বিষয়শ্রেণী:বাংলাদেশী চলচ্চিত্র পুরস্কার
বিষয়শ্রেণী:শ্রেষ্ঠ চিত্রনাট্যকারের জন্য জাতীয় চলচ্চিত্র পুরস্কার (বাংলাদেশ) বিজয়ী
সিজদা সাহু

**সিজদা সাহু** (আরবী: السجدة السهو; আস-সাজদাতুস সাহ্ও) দিতে হয় যখন কয়েকটি বিশেষ কারণে নামায ত্রুটিযুক্ত হয়ে পড়ে। ত্রুটিযুক্ত হয়ে পড়লে ছালাতের শেষ বৈঠকে ডান পাশে সালাম ফেরানোর পর বাম পাশে সালাম না ফিরিয়ে দুইবার সিজদা করে তারপর আবার আত-তাহিয়াত এবং ছালাওয়াত পড়ে ডানে-বামে সালাম ফিরিয়ে ছালাত শেষ করতে হয়। এই অতিরিক্ত সিজদাহই হলো **আস-সাজদাতুস সাহু**।

রাসূলুল্লাহ সাল্লাল্লাহু আলাইহি ওয়াসাল্লাম যোহরের নামাজ পাঁচ রাকআত আদায় করলেন। তাঁকে জিজ্ঞাসা করা হল, সালাত কি বৃদ্ধি করা হয়েছে? তিনি বললেন, এ প্রশ্ন কেন? (প্রশ্নকারী) বললেন, আপনি তো পাঁচ রাকা’আত সালাত আদায় করেছেন। অতএব **<u><big>তিনি সালাম ফিরানোর পর দু’টি সিজ্‌দা করলেন।[https://www.hadithbd.com/hadith/link/?id=1159]</big></u>**

## নামাজ ত্রুটিযুক্ত হওয়ার কারণ
নামাজের মধ্যে যতগুলি ওয়াজিব বিষয় রয়েছে তার মধ্যে একটি অথবা একাধিকটি যদি ভুলবশতঃ ছেড়ে যায় তখন **সিজদা সাহু** ওয়াজিব হবে। সিজদা সাহু দিলে এতে নামাজ শুদ্ধ হয়ে যাবে। যদি সিজদা সাহু না করা হয় তবে নতুন করে নামাজ পড়তে হবে।

## <small>[https://www.hadithbd.com/books/link/?id=3055]</small> কোন কারণে সিজদা সাহু দিতে হয়?

#নামাজের মধ্যে কোন ফরজ বা ওয়াজিব আদায়ে বিলম্ব হলে।
#কোন ফরজ দুইবার আদায় হলে।
#কোন ওয়াজিব বাদ পড়লে।
#কোন ওয়াজিব পরিবর্তন করলে। (দুররে মোখতার) 
#
## আরও দেখুন
*নামাজ
*সিজদা
*মসজিদ
*ইসলাম

## তথ্যসূত্র

বিষয়শ্রেণী:আরবি শব্দ ও বাক্যাংশ
বিষয়শ্রেণী:নামাজ
বিষয়শ্রেণী:নামাজের পরিভাষা
টাঙ্গাইল টেক্সটাইল ইঞ্জিনিয়ারিং কলেজ

thumb|'''বঙ্গবন্ধু টেক্সটাইল ইঞ্জিনিয়ারিং কলেজ।'''
**টাঙ্গাইল টেক্সটাইল ইঞ্জিনিয়ারিং কলেজ** টাঙ্গাইলের কালিহাতী উপজেলায় অবস্থিত একটি সরকারি টেক্সটাইল ইঞ্জিনিয়ারিং কলেজ। (সংক্ষেপে:***টিটেক***) কলেজটিতে ডিপ্লোমা টেক্সটাইল ইন্জিনিয়ারিং পাশকৃত শিক্ষার্থীদের স্নাতক পর্যায়ে পাঠদান করা হয়।

## ইতিহাস
কলেজটির একাডেমিক কার্যক্রম বাংলাদেশ টেক্সটাইল বিশ্ববিদ্যালয় দ্বারা পরিচালিত হয় এবং প্রশাসনিকভাবে কলেজটি সরাসরি বাংলাদেশের বস্ত্র ও পাট মন্ত্রণালয় দ্বারা নিয়ন্ত্রিত। কলেজটি ২০০৭ সালে প্রতিষ্ঠিত হয়।

## প্রতিষ্ঠান প্রাঙ্গন

### অবকাঠামো
‘চরকা’ শিরোনামে ২০১৪ সালে একটি ভাস্কর্য কলেজের প্রধান ফটকের প্রবেশদ্বারে স্থাপন করা হয়। ভাস্কর্য-শিল্পী সৈয়দ সাইফুল কবীরের নিপুণ দক্ষতায় এখানে উঠে এসেছে বাংলার হাজার বছরের ঐতিহ্য তাঁতশিল্পে ব্যবহূত ‘চরকা’। বঙ্গবন্ধু টেক্সটাইল ইঞ্জিনিয়ারিং কলেজের ১১ একর জমির উপরে পুরো কমপ্লেক্সটির পরিকল্পক স্থপতি শিরাজী তারিকুল ইসলাম যিনি স্থাপত্য অধিদপ্তর, গৃহায়ন ও গনপূর্ত মন্ত্রণালয়ে কর্মরত আছেন ২০০৫ সাল থেকে!প্রকল্পটির স্থাপত্য নকশা প্রনয়নে তিনি অক্লান্ত পরিশ্রম করেন যেকারণে ২০১০ সালে নকশার কাজ শুরু করে মাত্র ৪ বছরের মধ্যেই প্রকল্পটির নির্মাণ সম্পন্ন হয় ২০১৪ সালের মধ্যেই।

## শিক্ষা কার্যক্রম

### শিক্ষাপদ্ধতি
ভর্তি বিবরণ:

প্রার্থীদের জন্মসূত্রে বাংলাদেশি নাগরিক হতে হবে। এসএসসি বা সমমানের পরীক্ষায় ৫০% নম্বর বা জিপিএ ৩.০ (৪র্থ বিষয়সহ) প্রাপ্ত হবে। প্রার্থীদের কারিগরি শিক্ষা বোর্ডের অধীনে ডিপ্লোমা ইন টেক্সটাইল ইঞ্জিনিয়ারিং/ ডিপ্লোমা ইন  জুট ইঞ্জিনিয়ারিং/ ডিপ্লোমা ইন গার্মেন্টস ডিজাইন ও প্যাটার্ন, 55% নম্বর বা সিজিপিএ ২.৭৫ থাকতে হবে। মোট ১২০টি আসন। ৫টি আসন মুক্তিযোদ্ধা জন্য সংরক্ষিত করা হয়, ১টি আসন উপজাতীয় সম্প্রদায়ের জন্য সংরক্ষিত করা হয়, ১টি আসন ক্ষুদ্র সম্প্রদায়ের জন্য সংরক্ষিত হয়।

## আরো দেখুন
* টেক্সটাইল ইঞ্জিনিয়ারিং কলেজ, চট্টগ্রাম
* পাবনা টেক্সটাইল ইঞ্জিনিয়ারিং কলেজ
* টেক্সটাইল ইঞ্জিনিয়ারিং কলেজ, নোয়াখালী
* ঝিনাইদহ টেক্সটাইল ইঞ্জিনিয়ারিং কলেজ, ঝিনাইদহ
*
* বাংলাদেশের টেক্সটাইল প্রকৌশল কলেজ তালিকা

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট

বিষয়শ্রেণী:বাংলাদেশে টেক্সটাইল শিক্ষা
বিষয়শ্রেণী:ঢাকা বিশ্ববিদ্যালয়ের অধিভুক্ত কলেজ
বিষয়শ্রেণী:২০০৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:টাঙ্গাইল জেলার মহাবিদ্যালয়
বিষয়শ্রেণী:বাংলাদেশের বিশেষায়িত বিশ্ববিদ্যালয় ও মহাবিদ্যালয়
বিষয়শ্রেণী:বাংলাদেশের প্রকৌশল বিশ্ববিদ্যালয় ও মহাবিদ্যালয়
বিষয়শ্রেণী:বাংলাদেশ টেক্সটাইল বিশ্ববিদ্যালয়ের অধিভুক্ত শিক্ষাপ্রতিষ্ঠান
ওয়ারিস শাহ

**ওয়ারিস শাহ** ( (গুরুবাদী),  (গুরুবাদী); ১৭২২-১৭৯৮) একজন সুফিবাদী কবি যিনি চিশতিয়া তরিকার অনুসারী ছিলেন। তিনি ভারেতর পাঞ্জাবের অধিবাসী ছিলেন। পাঞ্জাবী সাহিত্যে বিশেষ অবদানের জন্য তিনি বিশেষভাবে পরিচিত।

## প্রাথমিক জীবন
ওয়ারিস শাহ পাঞ্জাবের জানদিয়ালা শের খান (বর্তমানে পাকিস্তানে) নামক এলাকায় একটি বিশিষ্ট মুসলিম সৈয়দ পরিবারে জন্মগ্রহণ করেন এবং তিনি সৈয়দ মোহাম্মদ আল-মাক্কির শিষ্য ছিলেন। তার পিতার নাম ছিল গুলশের শাহ। যুবক অবস্থায় তার পিতা মাতা মারা যান।

## শিল্পকর্ম
ওয়ারিস শাহ প্রধানত *[[হীর রাঞ্জা]]* নামক কবিতার লেখক হিসেবে পরিচিত যার পঙ্কতিগুলো পাঞ্জাবী সাহিত্যের গুপ্তধন হিসেবে বিবেচিত হয়ে থাকে।
অষ্টাদশ শতাব্দির রাজনৈতিক প্রেক্ষাপট এবং পাঞ্জাবে অতিবাহিত তার জীবনের প্রতিটি ক্ষণের বাস্তুবিক চিত্রায়ন অনন্য হয়ে রয়েছে এবং সমগ্র কবিতাটি পাঞ্জাবী জীবনের রঙ্গীন ও মনোমুগন্ধকর চিত্রের সমাহার।

### কতিপয় রচনা
ওয়ারিস শাহ রচিত অনেক পঙ্‌ক্তি রয়েছে যা পাঞ্জাবে ব্যাপকভাবে  সমাদৃত ও ব্যবহৃত হয়। উদাহরণস্বরুপ:

* *না আদাতান জান্দিয়ান নে, ভাবেইন কাটিয়ে পুরিয়ান পুরিয়ান জি * ( একজন মানুষ কখনই তার অভ্যাস পরিত্যাগ করতে পারে না, এমনকি যদিও তাকে কুপিয়ে কুপিয়ে টুকরোও করা হোক না কেন।)

## গণমাধ্যমে চরিত্রায়ণ
ওয়ারিস শাহ’র জীবনী নিয়ে পাঞ্জাবী ভাষায় একটি চলচ্চিত্র নির্মিত হয়। ১৯৬৪ সালে *ওয়ারিস শাহ* নামে একটি পাকিন্তানি চলচ্চিত্র নির্মিত হয় সেখানে ওয়ারিস শাহ নাম ভূমিকায় অভিনয় করেন ইনায়াত হোসাইন ভাট্টি। ভারতেও ২০০৬ সালে ওয়ারিস শাহ এর জীবনী নিয়ে ওয়ারিস শাহ: ইশ্ক দা ওয়ারিস নামে আরেকটি ছবি নির্মিত হয় যার কেন্দ্রীয় চরিত্রে অভিনয় করেন গুরদাস মান।

## তথসূত্র

## আরো দেখুন
* পাঞ্জাবী ভাষার কবিদের তালিকা

## বহিঃসংযোগ

* Heer Complete  উত্তর আমেরিকার পাঞ্জাব একাডেমীর ওয়েবসাইট
 

বিষয়শ্রেণী:সুফিবাদ
বিষয়শ্রেণী:পাকিস্তানি সুফি
বিষয়শ্রেণী:সুফি কবি
বিষয়শ্রেণী:১৭২২-এ জন্ম
বিষয়শ্রেণী:১৭৯৮-এ মৃত্যু
বিষয়শ্রেণী:মরমী কবি
বিষয়শ্রেণী:পাঞ্জাবি ব্যক্তি
বিষয়শ্রেণী:পাকিস্তানে সুফিবাদ
বিষয়শ্রেণী:পাকিস্তানের সুফি মাজার
সুখলতা রাও

**সুখলতা রাও**  (২৩ অক্টোবর,১৮৮৬- ৯ জুলাই,১৯৬৯) একজন বাঙালি সাহিত্যিক ও সমাজসেবী যিনি ১৮৮৬ সালের ২৩ শে অক্টোবর, কলকাতায় বিখ্যাত শিশুসাহিত্যিক উপেন্দ্রকিশোর রায়চৌধুরীর ঘরে জন্মগ্রহণ করেন। সুখলতা রাও কলকাতার ব্রাহ্ম বালিকা বিদ্যালয় এবং বেথুন কলেজে পড়াশোনা করেন। ১৯০৩ সালে বেথুন কলেজ থেকে ব্যচেলর ডিগ্রি লাভ করেন। ১৯০৭ সালে তিনি উড়িষ্যার জয়ন্ত রাওকে বিবাহ করেন ও স্বামীর সাথে কটক চলে যান। কটক যাওয়ার পর তিনি সেখানে ‘শিশু ও মাতৃমঙ্গল কেন্দ্র’, ‘উড়িষ্যা নারী সেবা সংঘ’ প্রভৃতি সামাজিক প্রতিষ্ঠান গড়ে তোলেন।

## সাহিত্যকর্ম
তিনি বাংলা ও ইংরেজিতে আলোক নামে একটি পত্রিকা সম্পাদনা করেন।

তার উল্লেখযোগ্য কয়েকটি গ্রন্থ হলো: 
# লালিভুলির দেশে 
# নিজে পড়, নিজে শেখ, 
# গল্প আর গল্প (১৯১২) 
# খোকা এলো বেড়িয়ে (১৯১৬) 
# নতুন পড়া (১৯২২) 
# সোনার ময়ূর, নতুন ছড়া (১৯৫২) 
# বিদেশী ছড়া (১৯৬২)
# নানান দেশের রূপকথা 
# পথের আলো 
# ঈশপের গল্প
# হিতোপদেশের গল্প

## পুরস্কার
১৯৫৬ সালে ভারত সরকার তার "পোড়া" বইয়ের জন্য তাঁকে কায়সার-ই-হিন্দ পুরস্কার প্রদান করে।

## তথ্যসূত্র

বিষয়শ্রেণী:১৮৮৬-এ জন্ম
বিষয়শ্রেণী:বেথুন কলেজের প্রাক্তন শিক্ষার্থী
বিষয়শ্রেণী:১৯৬৯-এ মৃত্যু
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাঙালি লেখক
বিষয়শ্রেণী:২০শ শতাব্দীর নারী শিল্পী
বিষয়শ্রেণী:ভারতীয় লেখক
বিষয়শ্রেণী:ভারতীয় নারী শিল্পী
বিষয়শ্রেণী:ভারতীয় শিল্পী
বিষয়শ্রেণী:ভারতীয় শিশুসাহিত্যিক
বিষয়শ্রেণী:২০শ শতাব্দীর ভারতীয় নারী শিল্পী
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:ভারতীয় সমাজকর্মী
বিষয়শ্রেণী:কলকাতার লেখক
বিষয়শ্রেণী:ভারতীয় চিত্রালংকরণশিল্পী
বিষয়শ্রেণী:পশ্চিমবঙ্গের নারী শিল্পী
বিষয়শ্রেণী:আদিনিবাস পূর্ববঙ্গে
বিষয়শ্রেণী:কিশোরগঞ্জ জেলার ব্যক্তি
যতীন্দার সিং

**যতীন্দার সিং** (জন্ম: ৫ মার্চ, ১৯৮৯) ভারতের লুধিয়ানায় জন্মগ্রহণকারী ওমানের বিশিষ্ট আন্তর্জাতিক ক্রিকেট তারকা। ওমান ক্রিকেট দলের অন্যতম সদস্য তিনি। দলে তিনি মূলতঃ ডানহাতি শীর্ষসারির ব্যাটসম্যানের দায়িত্ব পালন করে থাকেন। পাশাপাশি মাঝে-মধ্যে উইকেট-রক্ষণেও অংশ নিয়ে থাকেন। ২০১১ সালের বিশ্ব ক্রিকেট লীগ তৃতীয় বিভাগ প্রতিযোগিতার মাধ্যমে তার অভিষেক ঘটে।

## প্রারম্ভিক জীবন
পাঞ্জাবী পরিবারের সন্তান যতীন্দার ওমানে শৈশবকাল অতিবাহিত করেন। ২০০৭ সালে এসিসি অনূর্ধ্ব-১৯ এলিট কাপের পাঁচ খেলায় অংশ নিয়েছেন। ঐ প্রতিযোগিতায় ওমান দলের উইকেট-কিপার ছিলেন তিনি। পাঁচ ডিসমিসালের সবগুলোই স্ট্যাম্পিং ছিল। তন্মধ্যে, তিনটিই করেছিলেন হংকংয়ের বিপক্ষে। বড়দের দলে জানুয়ারি, ২০১১ সালে ২০ বছর বয়সে তৃতীয় বিভাগের প্রতিযোগিতায় ইতালির বিপক্ষে দুই খেলায় অংশ নেন। গ্রুপ-পর্বে শূন্য রানে আউট হন ও তৃতীয় স্থান নির্ধারণ খেলায় ব্যাটিংয়ের সুযোগ না পেলেও তার দল জয়লাভ করেছিল।

## আন্তর্জাতিক ক্রিকেট
সংযুক্ত আরব আমিরাতে অনুষ্ঠিত ২০১৫ সালের এসিসি টুয়েন্টি২০ কাপে ওমান দল শিরোপা জয় করে ও বিশ্ব টুয়েন্টি২০ বাছাইপর্বে খেলার সুযোগ লাভ করে। ঐ প্রতিযোগিতায় তিনি 'সেরা ব্যাটসম্যান' হিসেবে মনোনীত হন।

২০১৫ সালের বিশ্ব টুয়েন্টি২০ বাছাইপর্বে পঞ্চম স্থান নির্ধারণী খেলায় আফগানিস্তানের বিপক্ষে অংশগ্রহণের মাধ্যমে টুয়েন্টি২০ আন্তর্জাতিকে অভিষেক ঘটে তার।

## তথ্যসূত্র

## আরও দেখুন
* সুলতান আহমেদ
* ওমান জাতীয় ক্রিকেট দল
* ২০১৬ এশিয়া কাপ বাছাইপর্ব

## বহিঃসংযোগ
* 
* 

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওমানি ক্রিকেটার
বিষয়শ্রেণী:ওমানের একদিনের আন্তর্জাতিক ক্রিকেটার
বিষয়শ্রেণী:ওমানের টুয়েন্টি২০ আন্তর্জাতিক ক্রিকেটার
বিষয়শ্রেণী:লুধিয়ানা থেকে আগত ক্রিকেটার
বিষয়শ্রেণী:উইকেট-রক্ষক
পিঁয়েরে ক্লাকিন

ডঃ **পিঁয়েরে ক্লাকিন** (English: Pierre Claquin  জন্মঃ ১৯৪৭) একজন ফরাসী জনস্বাস্থ্য ও মহামারি প্রতিরোধ বিশেষজ্ঞ এবং শিক্ষক, যিনি প্রাথমিক স্বাস্থ্য সেবা, টিকাদান এবং মাতৃ ও শিশু স্বাস্থ্য কর্মসূচীতে অসামান্য অবদান রেখে যাচ্ছেন। তিনি বাংলাদেশ ও বিশ্বের প্রায় চল্লিশটি দেশে বিভিন্ন আন্তর্জাতিক সংস্থার অধীনে চিকিৎসা বিদ্যা ও স্বাস্থ্য সেবার সাথে জড়িত  ছিলেন। তিনি ভারত ও বাংলাদেশে এইডস্‌ রোগের বিস্তার রোধে কাজ করেছেন। এছাড়া পিঁয়েরে ক্লাকিন একজন চিত্রগ্রাহক যিনি বিশ্বের বিভিন্ন প্রান্তে দায়িত্ব পালণ কালে নানাবিধ সমস্যা বা জীবন ধারা নিয়ে আলোক চিত্র ধারণ করে চিত্র প্রদর্শনীতে তুলে ধরেন। তার এসব ধারণ করা ছবি নিয়ে তিনি একটি বই রচনা করেন।

## শিক্ষা ও প্রাথমিক জীবন

## কর্ম জীবন

## তথ্যসূত্র

## বহিঃসংযোগ

* Pierre Claquin;  Public health doctor, medical epidemiologist, health systems specialist

বিষয়শ্রেণী:১৯৪৭-এ জন্ম
বিষয়শ্রেণী:চিকিৎসক
কুষ্টিয়া কোর্ট রেলওয়ে স্টেশন

**কুষ্টিয়া কোর্ট রেলওয়ে স্টেশন** হচ্ছে বাংলাদেশের কুষ্টিয়া শহরে অবস্থিত একটি কোর্ট রেলওয়ে স্টেশন।

## পরিষেবা

পোড়াদহ রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:

* মধুমতি এক্সপ্রেস
* সুন্দরবন এক্সপ্রেস
* টুঙ্গীপাড়া এক্সপ্রেস
* বেনাপোল এক্সপ্রেস
* নকশীকাঁথা এক্সপ্রেস
* পোড়াদহ শাটল

## আন্তঃনগর ট্রেনের সময়সূচি

## তথ্যসূত্র

## বহিঃসংযোগ

* 

বিষয়শ্রেণী:কুষ্টিয়ার রেলওয়ে স্টেশন
গঙ্গাভরম বন্দর

**গঙ্গাভারাম বন্দর** বিশাখাপত্তনামে অবস্থিত।এই বন্দরটি বিশাখাপত্তনম বন্দর থেকে ১২ কিমি দক্ষিণে অবস্থিত।বন্দরটি ডিভিএস রাজু (৫৯%),গ্লোবাল প্রাইভেট ইকুইট ফ্রামক য়ারব্রাগ (৩০%) ও অন্ধ্রপ্রদেশ সরকার (১১%) মিলে গড়েতুলেছে।বন্দরটি ভারতের পূর্ব উপকূলে অন্ধ্রপ্রদেশ রাজ্যে বঙ্গোপসাগরের তীরে অবস্থিত।এই বন্দরটি ভারতের গভীরতম বন্দর।  এই বন্দরের গভীরতা ২১ মিটার। বন্দরটি ২০০০০০ ডিডাব্লুটি (DWT) জাহাজ নিয়ন্ত্রণ করতে পাড়ে।

## ইতিহাস

বন্দরটির নির্মাণ শুরু হয় ২০০৫ সালে এবং ২০০৯ সালে এই বন্দরটি উদ্বোধন করেন অন্ধ্রপ্রদেশের মুখ্যমুন্ত্রী ওয়াই.এস রাজাসেখারা রেড্ডি।

যেখানে বোরম্মা গদ্দা নদী সমুদ্রে মিলিত হয়, সেই স্থানে বন্দরটি অবস্থিত। গঙ্গাভড়াম ও দীবাপালেম গ্রামের জেলেরা এই বন্দর নির্মাণের দ্বারা সরাসরি ক্ষতিগ্রস্ত হয়েছিল। তারা ইয়ারদাতে একটি বিকল্প মাছ ধরার নৌকা বা ট্রলারের জন্য জেট নির্মাণ এবং একটি ত্রাণ ও পুনর্বাসন ব্যবস্থায় দাবি জানায়।

ডিভিএস রাজু গ্রুপ বন্দরের উন্নয়নে ₹১৮.৫০ বিলিয়ন টাকা বিনিয়োগ করেছে। [1] গঙ্গাভরাম পোর্ট লিমিটেড এর জন্য ₹১১.৭০ বিলিয়ন টাকা ঋণ দিয়েছে স্টেট ব্যাঙ্ক অফ ইন্ডিয়াসহ ১৩ টি ব্যাঙ্কের একটি কনসোর্টিয়াম। এই টাকা বন্দরের প্রথম ধাপের উন্নয়নের জন্য তহবিল গঠন করবে।

## বিশাখাপত্তনাম বন্দরের সাথে তুলনা
গঙ্গাভরাম পোর্ট লিমিটেডের প্রথম খরিদ্দার  হচ্ছে রাষ্ট্রীয় ইস্পাত নিগম লিমিটেড, যেটি বিশাখাপত্তনম ইস্পাত কারখানা পরিচালনা করে এবং পূর্বে বিশাখাপত্তনাম বন্দর ব্যবহার করত কাঁচামাল আমদানির জন্য। গঙ্গাভরাম পোর্ট লিমিটেড রেলওয়ে পরিবহন খরচ কমাতে বিশাখাপত্তনাম ইস্পাত কারখানায় আমদানিকৃত কাঁচামাল সরাসরি পরিবহন করার জন্য কনভেয়ার নির্মাণের পরিকল্পনা করছে।

বিশখাপত্তনম বন্দরের ব্যবসা যেনও অনিশ্চিত  না হয়ে পড়ে, এই জন্য বিশাখাপত্তনাম বন্দরটির মালিকানা ভারত সরকার, বিশাখাপত্তনাম বন্দর এবং গঙ্গাভরাম বন্দরের বেসরকারি পরিচালক গোষ্ঠীর মধ্যে একটি যৌথ উদ্যোগের প্রস্তাব দিয়েছিল। তবে, এই প্রস্তাবটি তৎকালীন অন্ধ্রপ্রদেশের মুখ্যমন্ত্রী এন. চন্দ্রবাবু নাইডু কর্তৃক প্রত্যাখ্যাত হয়েছিল।

ডিভিএস রাজু, বন্দরের উদ্বোধন অনুষ্ঠানের সময় সাংবাদিকদের সাথে কথা বলার সময়, বলেন গঙ্গাভরাম বন্দরটি বিশাখাপত্তনাম  বন্দরের  প্রতিযোগী হিসেবে নয়, বরং **প্রকৃত পরিপূরক** বন্দর হিসাবে পরিচালিত হবে।

গঙ্গাভরাম বন্দর বৃহত্ত আকারের ২,০০,০০০ ডিডবলুটি জাহাজগুলি পরিচালনা করতে সক্ষম। রাজ্য সরকার গঙ্গাভরাম বন্দর থেকে ₹২১ কোটি টাকা ব্যয়ে একটি চার লেনের উড়ালপুল নির্মাণের পরিকল্পনা করছে।

## পন্য নিয়ন্ত্রণ
বন্দরটি ২০১৪-২০১৫ সালে ২০.৭৪ মিলিয়ন টন পণ্য পরিবহন করে।এর আগের বছর বন্দরটি ১৫ মিলিয়ন টনের বেশি পণ্য পরিবহন করেছিল। বন্দরটি ২০১৬-২০১৭ অর্থবছরে ১৮.০৪ মিলিয়ন টন পণ্য পরিবহন করেছে।

## আরও দেখুন
* ভারতের বন্দর

## তথ্যসূত্র

## বহিঃসংযোগ

বিষয়শ্রেণী:অন্ধ্রপ্রদেশের বন্দর
বিষয়শ্রেণী:ভারতের বন্দর
বিষয়শ্রেণী:২০০৯-এ অন্ধ্রপ্রদেশে প্রতিষ্ঠিত
লুমেন

**লুমেন** হল আলোক ফ্লাক্স এর এস.আই একক যা দ্বারা কোন উৎস থেকে নির্গত দৃশ্যমান আলোর মোট পরিমাণ পরিমাপ করা হয়।

## গাণিতিক সংজ্ঞা
লুমেনকে ক্যান্ডেলার সাথে সম্পর্কিত করে এভাবে সংজ্ঞায়িত করা হয়ঃ 
১ লুমেন = ১ ক্যান্ডেলা  * ১ স্টেরাডিয়ান ।
অর্থাৎ ১ ক্যান্ডেলা দীপন ক্ষমতার কোন আলোক ফ্লাক্স  ১ স্টেরাডিয়ান কোণ উৎপন্ন করলে তাকে বলা হয় ১ লুমেন।

## তথ্যসূত্র

বিষয়শ্রেণী:পদার্থবিজ্ঞান
বিষয়শ্রেণী:অসম্পূর্ণ
বিষয়শ্রেণী:এসআই লব্ধ একক
ক্রু ভাষাসমূহ

**ক্রু ভাষাসমূহ** নাইজার-কঙ্গো ভাষাগোষ্ঠীর অন্তর্গত ও লাইবেরিয়ার দক্ষিণপূর্ব অঞ্চলে ও আইভরি কোস্টের পূর্বাঞ্চলের অধিবাসীদের মধ্যে বহুল ব্যবহৃত হয়। ক্রু শব্দের উৎপত্তি অজানা। ভেস্টারমান (১৯৫২) এর গবেষণা অনুসারে, ইউরোপীয়রা উপজাতিগোষ্টীর কাছাকাছি ভাষাসমূহ গননা্র ক্ষেত্রে এটি ব্যবহার করা হত। মার্চিজ (১৯৮৯) মনে করেন,  ইউরোপীয় নাবিকেরা এ অঞ্চলের বহু লোককে জাহাজের ক্রু হিসেবে নিয়োগ করে। এথেকেও তাদের ভাষার নামকরণ হতে পারে। 

## বর্তমান অবস্থা

## উপভাষা ও সহভাষাগোষ্ঠী

## তথ্যসূত্র

* Westerman, Diedrich Hermann (1952) *Languages of West Africa* (Part II). London/New York/Toronto: Oxford University Press.

## বহিঃসংযোগ
* PanAfrican L10n page on Kru/Bassa

বিষয়শ্রেণী:আফ্রিকার ভাষা
বিষয়শ্রেণী:ভাষা পরিবার
ভেড়ামারা রেলওয়ে স্টেশন

**ভেড়ামারা রেলওয়ে স্টেশন** হচ্ছে বাংলাদেশের খুলনা বিভাগের কুষ্টিয়া জেলার ভেড়ামারা উপজেলায় অবস্থিত একটি রেলওয়ে স্টেশন। এটি ভেড়ামারা পৌরসভায় অবস্থিত একটি স্টেশন।

## আন্তঃনগর ট্রেন সমূহের সময়সূচি
 

 
 

## তথ্যসূত্র

বিষয়শ্রেণী:কুষ্টিয়া জেলার রেলওয়ে স্টেশন
বিষয়শ্রেণী:ভেড়ামারা
অন্ধকার

ডান|থাম্ব|315x315px|The Creation of Light(আলোর সৃষ্টি), by Gustave Doré
**অন্ধকার **বলতে সাধারনত দৃশ্যমান আলোর অনুপস্থিতিকেই বোঝায়।রঙের জগতে এটাকে কালো বলে। 

যখন আলো অথবা অন্ধকার যে কোন একটি প্রধান্য বিস্তার করে তখন মানুষ রঙ পৃথক করতে পারে না। 

## বৈজ্ঞানিক ব্যাখ্যা

ডান|থাম্ব|চিত্রটির দিকে কিছুক্ষণ স্থির দৃষ্টিতে তাকিয়ে থাকুন, তারপর অন্য কোথাও তাকান। বিপরীত রঙের প্রতিবিম্ব দেখতে পাবেন।

### পদার্থবিদ্যায়
পদার্থবিদ্যায় অন্ধকার বলতে সেই সব বস্তুকে বোঝায় যেগুলো থেকে ফোটন নির্গত হয়. উদাহরণস্বরূপ একটি অনুজ্জ্বল কালো চিত্রাঙ্কন যথেষ্ট পরিমাণ দৃশ্যমান আলো প্রতিফলিত করতে পারে না এবং অন্ধকার প্রতীয়মান হয়। অপরপক্ষে একটি সাদা চিত্রাঙ্কন যথেষ্ট পরিমাণ আলো প্রতিফলিত করে এবং উজ্জ্বলতা প্রতীয়মান হয়।  আরও তথ্য পেতে রঙ বিষয়টি দেখুন। .

### প্রযুক্তিতে
একটি আদর্শ ২৪-বিট কম্পিউটার মনিটরের একটি বিন্দুর রঙ RGB( Red= লাল, Green=সবুজ, Blue=নীল) মান দ্বারা সংজ্ঞায়িত করা থাকে সেগুলোর প্রতিটির মান ০-২৫৫। যখন একটি পিক্সেল থেকে লাল, সবুজ এবং নীল উপাদান গুলো দূরীভূত করা(২৫৫,২৫৫,২৫৫) হয় তখন পিক্সেলটি সাদা দেখায়, যখন ঐ তিনটি উপাদান দূরীভূত করা হয় না ( ০,০,০) তখন পিক্সেল্টি কালো দেখায়।

## সাহিত্যে
সাহিত্যের  বিভিন্ন শাখায় অন্ধকারকে ছায়া, মন্দ এবং আসন্ন বিপদ রূপে প্রকাশ করা হয়।

## ভাষায়
বাংলা ভাষাতে বেশ কিছু শব্দ আছে যেগুলো দিয়ে অন্ধকার বোঝায়। যেমনঃ আঁধার,তিমির, তমসা, তমিস্র ইত্যাদি।

## বহিঃসংযোগ

* Demonstrations of Color Perception and the Importance of Contours, Handbook for Teaching Introductory Psychology
* "Photon-Driven Localization: How Materials Really Absorb Light"

## অভ্যান্তরীন সংযোগসমূহ
* 
* 
* 


প্রতীক
পাপ
অপরাধ
বিষয়শ্রেণী:অন্ধত্ব
জৈবচিকিৎসা প্রকৌশল

**জৈব চিকিৎসা প্রকৌশল** বলতে মানুষের স্বাস্থ্যসেবার লক্ষ্যে চিকিৎসাবিজ্ঞান ও জীববিজ্ঞানের উপরে প্রকৌশলবিদ্যার নীতি ও নকশার প্রয়োগ করে সৃষ্ট একটি আন্তঃশাস্ত্রীয় জ্ঞানের শাখা। এটি জৈব প্রকৌশল নামক জ্ঞানের শাখার একটি বিশেষায়িত ক্ষেত্র। জৈব প্রকৌশলের পরিধি আরও ব্যাপক, যেখানে শুধুমাত্র মানব স্বাস্থ্য ও চিকিৎসা নয়, বরং কৃষি ও অন্যান্য ক্ষেত্রেও জীববিজ্ঞান ও প্রকৌশলের সম্মিলিত জ্ঞানের প্রয়োগ ঘটানো হয়। 
    
জৈব চিকিৎসা প্রকৌশল প্রকৌশলবিদ্যার নকশা ও সমসসা সমাধানের সাথে চিকিৎসা ও জীববিজ্ঞানের আধুনিকতম জ্ঞানের মেলবন্ধনের মাধ্যমে স্বাস্থ্যসেবা ও রোগনির্ণয়ের উন্নতি ঘটাচ্ছে। অন্যান্য প্রকৌশলবিদ্যার তুলনায় জৈবচিকিৎসা প্রকৌশল তুলনামূলক নতুন চালু হয়েছে। এর সাম্প্রতিক নব নব আবিষ্কার এতটাই গুরুত্ব বহন করে যে ইহা নিজস্ব একটি প্রকৌশলবিদ্যার অংশ হয়ে উঠেছে। চিকিৎসা প্রকৌশলের অধিকাংশ কাজ ই গবেষণা নির্ভর। প্রকৌশলবিদ্যার এই অংশেই কৃত্রিম অঙ্গ, চিকিৎসা সঙ্ক্রান্ত বিভিন্ন যন্ত্রপাতি, বিভিন্ন ঔষধসহ চিকিৎসাবিজ্ঞানের সকল নতুন নতুন আবিষ্কার নিয়ে আলোচনা করা হয়।

## জৈব তথ্যবিজ্ঞান
বায়োইনফরমেটিক্স বা জৈব তথ্যবিজ্ঞান হল এমন একটি কৌশল যেখানে জৈবিক-তথ্য সহজে বুঝার জন্য সফটওয়্যার ভিত্তিক পদ্ধতি ব্যবহার করা হয়। বিজ্ঞানের একটি আন্তঃবিষয়ক ক্ষেত্র হিসেবে এবং জৈবিক তথ্যাবলি ব্যাখ্যা ও বিশ্লেষণের জন্য বায়োইনফরমেটিক্স হল কম্পিউটার বিজ্ঞান,পরিসংখ্যান,গণিত ও প্রকৌশলবিদ্যার এক অপূর্ব সম্মিলন।

জৈব তথ্যবিজ্ঞানকে ছাতার সাথে তুলনা করা যায় যেখানে জৈবিক গবেষণার একটি পদ্ধতি হিসেবে কম্পিউটার প্রোগ্রামিংকে ব্যবহার করা হয় পাশাপাশি এটি "পাইপলাইন" এর নির্দিষ্ট বিশ্লেষণের রেফারেন্স হিসেবেও ব্যবহ্রত হয় যা বংশাণুসমগ্র বিজ্ঞান (জিনোমিক্স) ক্ষেত্রে বারবার ব্যবহার করা হয়। জৈব তথ্যবিজ্ঞা্রনে প্রচলিত ব্যবহারসমূহের মধ্যে কোন জীবের বংশাণু বা জিন ও নিউক্লিওটাইড (SNPs) শনাক্তকরণ অন্যতম। সাধারণত এসব শনাক্তকরণ করা হয় রোগের বংশাণুগত ভিত্তি, মৌলিক অভিযোজন, কাম্য বৈশিষ্ট্য (বিষেশতঃকৃষি প্রজাতিতে), মানুষের মধ্যে পার্থক্য প্রভৃতি বিষয় সম্পর্কে ভাল করে বুঝার উদ্দেশ্য নিয়ে। অর্থাৎ প্রচলিত ভাবে জৈব তথ্যবিজ্ঞান নিউক্লিয়িক অ্যাসিড এবং প্রোটিন ক্রমের মধ্যে যে সাংগঠনিক নীতিগুলো আছে তা বোঝার চেষ্টা করে।

## তথ্যসূত্র

বিষয়শ্রেণী:প্রকৌশল
বিষয়শ্রেণী:চিকিৎসা
প্রজাপতি (তারা)

**প্রজাপতি** হল অরিগা মণ্ডল-এ অবস্থিত একটি জোড়াতারা । খালি চোখে এটি দেখতে পাওয়া যায়। এর আপাত উজ্বলতা ৩.৭১৫। এটিকে ইংরেজিতে বলা হয়ে থাকে **Delta Aurigae** (δ Aur, δ Aurigae)। ৬-১৫ অক্টোবর এখানে উল্কাবৃষ্টি দেখা যায়।  তারাটির পৃষ্ঠের তাপমাত্রা ৪৭৮৬ কেলভিন। 

এই তারার যে অংশটি দেখা যায় তা হল একটি দানব তারা। এটি কে-০ বর্ণালীশ্রেণীর।   তারাটির ভর সূর্যের ১১ গুণ, এবং এটি সূর্যের তুলনায় ৬২ গুণ উজ্জ্বল।

## নামকরণ
**ইংরেজিতে** কিংবা গ্রীক ভাষায় এর সুনির্দিষ্ট কোন নাম নেই। **ভারতীয় জ্যোতির্বিজ্ঞানে** সংস্কৃত ভাষায় এর নাম রাখা হয় প্রজাপতি। প্রজাপতি হল হিন্দুধর্মের বেদ অনুসারে *সৃষ্টির দেবতা*। 

**চীনা** তারাচিত্রে এর নাম দেখা যায়  八穀 (Bā Gǔ), যার অর্থ । আটটি শষ্য বুঝানো হয় প্রজাপতিসহ  
ξ Aurigae, 26 Camelopardalis, 14 Camelopardalis, 7 Camelopardalis, 9 Aurigae, 11 Camelopardalis and 31 Camelopardalis তারাগুলোকে। প্রজাপতি তারাটিকে নির্দিষ্ট করে বলা হয় 八穀一 (Bā Gǔ yī)। যার অর্থ দাঁড়ায় *আট শষ্যের প্রথম শষ্য*,  অর্থাৎ **[[ধান]]**কে বুঝানো হয়ে থাকে। 

## তথ্যসূত্র

## বহিঃসংযোগ
* HR 2077
* CCDM J05595+5418
* Image Delta Aurigae
* The Constellations and Named Stars

বিষয়শ্রেণী:নাম সহ তারা